ફિલ્મમાં સલમાન ઉપરાંત સોનમ કપૂર, અનુપમ ખેર, નીલ નીતિન મુકેશ, અરમાન કોહલી, સ્વરા ભાસ્કર અને સંજય મિશ્રા પણ છે. જો વાત સાચી હોય તો ૧૯૬૯માં રિલીઝ થયેલી ફિલ્મ ‘રાજા ઔર રંક’ પરથી આ ફિલ્મ બનાવવામાં આવી છે. જોકે સૂરજ બડજાત્યાનું કહેવું છે કે તેમણે આ ફિલ્મ એક અંગ્રેજી નૉવેલ પરથી બનાવી છે, જે નૉવેલનું નામ જાહેર કરવું જરૂરી નથી. સૂરજ બડજાત્યાના આ સ્ટેટમેન્ટ પછી બહાર આવ્યું છે કે એ અંગ્રેજી નૉવેલનું નામ ‘ધ પ્રિન્સ ઍન્ડ ધ પૉપર’ છે અને એ જ નૉવેલ પરથી ‘રાજા ઔર રંક’ બની હતી. એક અતિ શ્રીમંત વ્યક્તિ અને કૉમન મૅનની લાઇફમાં શું સામ્ય છે અને એકબીજાની જગ્યા પર આવ્યા પછી એ જગ્યાનું મૂલ્ય કેટલું છે અને એ જગ્યા પર હોવાની જવાબદારી કેવી છે એની સભાનતા થાય છે.